Diari Oficial de la Generalitat Valenciana


Sumari del DOGV 7909, del 03-11-2016 (2016/8300)

Aprovació de l'informe ambiental i territorial estratègic per procediment simplificat de l'estudi de detall de l'illa de serveis del polígon industrial Castilla de Cheste.
---------------------------------------------------------------------------------------------------------------------------------------------------------------------------

### Dades del document

Número de DOGV
:   7909

Data del DOGV
:   03-11-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/8300


Data del document
:   06-10-2016

Organisme emissor
:   Ajuntament de Cheste

Tipus de document
:   Anunci

Descriptors 

:   * Cheste
    * administració local
    * pla d'urbanisme

Aprovació de l'informe ambiental i territorial estratègic per procediment simplificat de l'estudi de detall de l'illa de serveis del polígon industrial Castilla de Cheste. [2016/8300]  
Per mitjà d'aquest edicte es publica perquè se'n prenga coneixement l'Acord del Ple de l'Ajuntament de Cheste, de data 29 de setembre de 2016, pel qual s'aprova l'informe ambiental i territorial estratègic de l'estudi de detall de l'illa de serveis del polígon industrial Castilla de Cheste; la part dispositiva d'aquest acord és del tenor literal següent:  
  
  
«Primer. Ratificar les actuacions realitzades en el procediment quant a les consultes efectuades  
Segon. Concloure que la proposta d'estudi de detall de l'illa de serveis del polígon industrial Castilla de Cheste no té efectes significatius sobre el medi ambient d'acord amb els criteris establits en l'annex VIII de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
  
Tercer. Resoldre favorablement l'avaluació ambiental i territorial estratègica pel procediment simplificat de la proposta d'estudi de detall de l'illa de serveis del polígon industrial Castilla de Cheste, i designar com a alternativa més idònia mediambientalment en aquesta actuació l'alternativa 1 inclosa en el DIE (document inicial estratègic).  
  
Quart. Donar compte del contingut de la resolució de l'informe ambiental i territorial estratègic pel procediment simplificat als interessats que apareixen en la tramitació ambiental d'aquesta actuació.  
  
Cinqué. Ordenar la publicació de la resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes establits en l'article 51.7 de la Llei  5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
Sisé. La resolució de l'informe ambiental i territorial estratègic pel procediment simplificat no és susceptible de cap recurs per considerar-se acte de tràmit, sense perjudici dels recursos que, si sescau, siguen procedents en via contenciosa administrativa davant de l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen pertinents en dret.  
Seté. La resolució de l'informe ambiental i territorial estratègic pel procediment simplificat perdrà la seua vigència i cessarà la producció dels efectes que li són propis, si una vegada publicat en el Diari Oficial de la Generalitat Valenciana no s'haguera procedit a l'aprovació de l'estudi de detall en el termini màxim de quatre anys a comptar des de la seua publicació. En tals casos, l'òrgan promotor haurà d'iniciar novament el procediment d'avaluació ambiental territorial estratègica simplificada de l'estudi de detall.  
Huité. Facultar l'alcalde president de l'Ajuntament de Cheste per a la firma dels documents necessaris per a l'execució d'aquest acord.»  
  
Cosa que es publica als efectes de l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
S'avisa que, atés que no és un acte definitiu en via administrativa, no s'hi pot interposar cap recurs; la qual cosa no és inconvenient perquè puguen utilitzar-se els mitjans de defensa que segons dret s'estimen pertinents.  
  
Cheste, 6 d'octubre de 2016.- L'alcalde: José Morell Roser.